Հայտնի է, որ այժմ կա խորհրդարանի լուծարման մեկ մեխանիզմ՝ վարչապետի հրաժարականից հետո երկու անգամ չի ընտրվում նոր վարչապետ, ինչի համար կա 14 օր ժամկետ, ու խորհրդարանը համարվում է լուծարված: Նիկոլ Փաշինյանը դիտարկում է արտահերթ ընտրության հասնելու այդ սցենարը, որպես տարբերակներից մեկը: Նա իհարկե այդտեղ տեսնում է նաեւ ռիսկ, որ իր հրաժարականից հետո խորհրդարանը կարող է նաեւ ընտրել նոր վարչապետ ու դնել իրեն եւ հանրությանը փաստի առաջ: Դրա համար Նիկոլ Փաշինյանը, ըստ գնահատականների, դիտարկում է հանրության ուժով ԱԺ-ն շրջապատելու եւ այնտեղ պատգամավորների մուտքը թույլ չտալու տարբերակ, մինչեւ լրանան 14 օրը եւ ԱԺ-ն ցրվի իրավունքի ուժով: